《和黎美周过张乔故居 其二》
明代·彭日贞

岂待春归怅鲜欢，短阑恻恻晚风寒。柘枝莫忆生前舞，花蕊偏怜落后看。

衣箧有香留簇蝶，镜台无影照孤鸾。道人未破因缘梦，争得闲愁绝不干。

作者简介：彭日贞（一六〇二—？），字孟阳，号稳心道人。番禺人。明末诸生。常周济张乔母女，乔卒，为营造百花冢以葬，并编其遗著为《莲香集》。清陈伯陶《胜朝粤东遗民录》卷一、清同治《番禺县志》卷四有传。